ราชาเหมียว

ราชาเหมียว หรือ King of "Neko" (neko no ou) ผลงานการ์ตูนแนวโชเน็นของ โทชิฮิโระ โอโนะ เริ่มตอนแรก สิงหาคม พ.ศ. 2543 และจบเมื่อ สิงหาคม พ.ศ. 2546  รวมเล่มทั้งหมด 5 เล่ม มีลิขสิทธิ์ในไทย โดย สยามอินเตอร์คอมมิกส์ ปัจจุบันไม่มีวางจำหน่ายในประเทศไทยอีก

**เนื้อเรื่อง**
เซโร่ เดินทางมายังบ้านของตระกูลโคทาเกะ เพื่อค้นหาสมบัติพระราชาแมว แต่แล้วเขาก็ได้พบกับ ชู โคทาเกะ ลูกชายคนเล็กของบ้านซึ่งมีนิสัยชอบแกล้งแมว เอาหินปาหัว และเกิดเรื่องทะเลาะกัน แต่แล้วก็เกิดเรื่องเมื่อมีโฮคิ เดินทางมาจับตัวเซโร่ถึงบ้านของตระกูลโคทาเกะ เซโร่โยนไหซึ่งเป็นสมบัติของพระราชาแมวให้แล้วไหเกิดแตก และ ชูก็ดันเอามงกุฎของราชาแมวใส่ไว้ที่หัว ทำให้เขาต้องกลายเป็นพระราชาแมวโดยบังเอิญ และเป็นพระราชาแมวที่เป็นมนุษย์

**ตัวละคร**

**ตัวละครหลัก**
伍岳 修  
เป็นนักเรียนชั้นป.5 ที่กลายมาเป็นพระราชาแมวโดยบังเอิญ เพราะระหว่างที่รับไหสมบัติพระราชาเพื่อไม่ให้โฮคิได้ไป กลับทำไหตก และดันเผลอใส่มงกุฎพระราชาแมว และเทพธิดาแมวก็เผลอทำสัญญาโดยจูบที่มงกุฎทั้งๆที่กำลังงงกับสิ่งที่เกิดขึ้น ทำให้เขาต้องกลายเป็นพระราชาแมวโดยปริยาย นิสัยของชูเป็นคนที่ค่อนข้างขี้โอ่ แต่เวลาเกิดเหตุอะไรก็กลับเป็นคนที่เข้มแข็งและกล้าหาญเกินคาด 
セロ 
 แมวตัวสีดำมีผ้าพันคอสีแดง เดิมทีเพียงแค่จะตามหาสมบัติของพระราชาแมวที่ฝังอยู่ภายในบ้านของตระกูลโคทาเกะ แต่หลังจากที่ชูนั้นกลายเป็นพระราชาแมว เขาจึงต้องคอยดูแลและให้คำแนะนำกับชู

**ตัวละครสนับสนุน**
 โซโนโกะ โคทาเกะ (伍岳 苑子) พี่สาวของชู อยู่ชั้นมัธยมปลาย  เธอเปรียบเสมือนเป็นแม่ของชูเพราะเธอเลี้ยงดูชูมาตามลำพังคนเดียวมาตลอด รู้ทุกอย่างว่าชูชอบอะไร เก่งงานบ้านมากและเป็นคนที่ค่อนข้างเก่งเกี่ยวกับประวัติศาสตร์มากทีเดียว- โคมาโกะ โคมะ (高麗 古麻子) เพื่อนสมัยเด็กของชู และเป็นเพื่อนร่วมชั้นเรียน เป็นคนที่ค่อนข้างขี้หึงเพราะหลงรักชูมานาน ชอบมาเล่นที่บ้านชูจนเหมือนจะเป็นบ้านของตัวเองแล้ว และในยามที่ชูต้องออกไปช่วยเหลือแมว เธอก็จะเข้าไปร่วมช่วยเสมอ และชอบแต่งคอสเพลย์หางแมวหูแมว และชอบเพ้อฝันเป็นที่สุด - เทพธิดาแมว (猫女神さま) เป็นผู้คุ้มครองพระราชาแมวและเป็นคนที่เลือกทำสัญญากับพระราชาแมวโดยการจุมพิตลงที่มงกุฎ เป็นคนป้ำๆเป๋อๆ และใส่หน้ากากไว้ตลอดเวลา เพื่อปกปิดหน้าตา ในยามที่เธอร้องไห้ เวทมนตร์ทั้งหลายจะแปรปรวนทำให้เกิดเรื่องไม่คาดฝันเป็นประจำ - อาจารย์ (先生)  เป็นอาจารย์ประจำชั้นของชู และ เคยเป็นอาจารย์ประจำชั้นของ โซโนโกะด้วย และเป็นแฟนของโซโนโกะ อาจารย์เป็นคนที่ค่อนข้างสนใจประวัติศาสตร์ของแมวเป็นอย่างมาก และมีความรู้ด้านเวทมนตร์สูง- มุทสึกิ คาชิวากิ (柏木 睦月) เพื่อนร่วมชั้นเรียนของชู และเป็นหัวหน้าห้อง เป็นคนที่ปากไม่ตรงกับใจ มั่นใจในตัวเองสูง ชีวิตของเธอนั้นคล้ายๆกับโซโนโกะ เพราะต้องเลี้ยงน้องคนเล็กตามลำพังโดยไม่มีพ่อหรือแม่อยู่ด้วย ในอีกด้านเธอเป็นคนที่ค่อนข้างเข้มแข็งเช่นกัน- นาโกะ คาชิวะกิ  (柏木 なこ) น้องสาวของมุทสึกิ สงสัยในความเป็นอยู่ของเทพธิดาแมวมาก- ยาเอะ (八重) แมวสาวของครอบครัวคาชิวากิ  เป็นคนที่ค่อนข้างสวย และเซโร่กำลังแอบหลงรักเธออยู่- ทาคาชิ นาระฮาชิ (奈良橋 隆)  เพื่อนร่วมชั้นเรียนของชูและโคมาโกะ นิสัยไม่ค่อยจะดีนัก ในอดีตชอบเปิดกระโปรงต่อเนื่องกันกับชูเสมอ ในภายหลังแอบหลงรักมุทสึกิ และพอไปสารภาพรักก็โดนปฏิเสธกลับมา

**พรรคพวกของคานะงากิ**
 คานะงากิ (カナガキ) เพื่อนเก่าของเซโร่ เป็นคนที่นิสัยไม่ค่อยดี ต้องการมงกุฎพระราชาแมวเพื่อใช้ครองโลก พอได้ทราบว่า ชูนั้นได้เป็นพระราชาแมวก็พยายามทำทุกวิถีทางเพื่อชิงมงกุฎพระราชากลับคืนมา เป็นคนที่มีความทะเยอทะยานสูง และเห็นเซโร่เป็นตัวเกะกะขวางเส้นทางอำนาจของเขา- กุริ (グリ) ลูกน้องหมายเลขหนึ่งของคานะงากิ เป็นผู้วางแผนและเป็นนักวิทยาศาสตร์ส่วนตัว คอยผลิตเทคโนโลยีใหม่ๆเพื่อปูเส้นทางแห่งการครองโลกของคานะงากิเสมอ - ไดโรคุ (ダイロク) ลูกน้องหมายเลขสองของคานะงากิ เป็นคนที่ถนัดที่จะใช้กำลัง แต่มีความอ่อนโยนกับผู้หญิง แต่ไม่ยอมเปิดเผยหน้าตาที่แท้จริง

**กลุ่มผู้ดูแลสติปัญญา**
 ซาฮะ (サハ) เป็นเอลฟ์ผู้หญิง ที่อยู่ในตระกูลที่เป็นผู้สืบทอดดูแลพระราชาแมวมาหลายชั่วอายุคน เป็นผู้ใช้วิญญาณ ขายดอกไม้ควบคู่ไปกับผู้ทำนายดวง เป็นคู่มือที่สูสีกับเทพธิดาแมว โดยเฉพาะเรื่องเกี่ยวกับหน้าอกหน้าใจ ซึ่งความจริงแล้ว เธอมาที่ญี่ปุ่นเพื่อที่จะนำมงกุฎแมวคืน เพราะเธอได้หยั่งรู้ว่าหากมงกุฎแมวนั้นอยู่กับชูจะเกิดเรื่องร้ายขึ้น - โคเร็ต (コレット) น้องสาวของซาฮะ เป็นเอลฟ์เช่นกัน เป็นผู้ใช้วิญญาณเหมือนกับพี่สาว มีญาณหยั่งรู้ล่วงหน้า โดยส่วนตัวของเธอชอบรถไฟมาก และหลงชอบชู- ลูบาร์ฟ (ルバーブ) ผู้อาวุโสแห่งเผ่ามาอุ และประธานการประชุมหารือสูงสุดแห่งอุบัสติส มองมนุษย์เป็นศัตรู มีความเชื่อว่าโลกนี้จะต้องเป็นของแมวไม่ใช่มนุษย์

**ตัวละครอื่นๆ**
 ซาดะโนะบุ (定信) แมวที่เซโร่ยอมรับว่าเป็นน้องชาย เป็นแมวที่มีบทเด่นในเรื่อง เคยเข้ามาอยู่ในบ้านโคทาเกะ ก่อนหน้าที่เซโร่จะมา - วาคามะทสึ (ワカマツ) แมวผู้ชื่นชอบการเปิดกระโปรงมนุษย์ ตามหามุทสึกิที่สวมกางเกงในลายปีศาจมาตลอด ปรากฏในตอนที่ 20 , 21 และตอนที่ 31- โกเท็น (敖天) ผู้ที่ถูกขนานนามว่า ราชามังกรแห่งตะวันตก มีความแค้นกับคนในตระกูลโคทาเกะเนื่องจากปู่ของปู่ของโซโนโกะและชูนั้นได้ตัดแขนของโกเท็นไปข้างหนึ่ง สิ่งที่ชอบคือเหล้า เพราะเหล้าจะเป็นพลังชีวิตให้กับเขา- เกียวคุโฮ (玉鳳) ราชินี (ราชา) แมวองค์ก่อน ผู้ที่พ่ายแพ้ให้แก่โกเท็นเพื่อปกป้องชีวิตแมวตัวอื่นๆไว้ - โมโมฮะ (ももは) น้องสาวต่างพ่อ ของชู มาขอให้ชูช่วยใช้พลังของราชาแมวเพื่อรักษาแม่ของเธอ - อุดะกาวา โยชิคุนิ (うだがわ　よしくに)  เป็นผู้ใช้เวทมนตร์ดำชื่อดัง และเป็นทาสของหนังสือมนต์ดำที่เชื่อว่ามนุษย์ต้องเป็นผู้ครอบครองโลกใบนี้เท่านั้น

**รายชื่อตอน**

**อ้างอิง**

**ดูเพิ่ม**
รายละเอียดการ์ตูนเรื่อง Neko no Ou (ญี่ปุ่น)
หมวดหมู่:การ์ตูนญี่ปุ่นแนวเซเน็ง